इसमें एक महिला के हाथ में बर्तन धोने वाले लिक्विड की बॉटल को फुटबॉल विश्वकप ट्रॉफी की तरह दिखाया गया है.महिला ने वैसे ही कपड़े पहने हैं जैसे कपड़े ईरान की फुटबॉल टीम पहनती है.लेकिन दीवार पर बनाई गई यह तस्वीर अपने मूल रूप में ज़्यादा देर तक क़ायम नहीं रह सकी. इसे लाल रंग से पोत दिया गया.कुछ लोगों का कहना है कि यह सरकारी अधिकारियों की हरक़त है.ईरान में कई प्रदर्शनों के बावजूद महिलाएं स्टेडियम में फ़ुटबॉल मैच नहीं देख सकतीं. 2012 में वॉलीबॉल मैच देखने पर भी पाबंदी लगा दी गई थी.इसमें ब्लैक हैंड लिखा है जो दरअसल एक ग़ुमनाम कलाकार की पहचान है.कुछ लोगों का मानना है कि हो सकता है कि इस कलाकार ने ही बाद में अपनी ग्रैफिटी पर लाल रंग ख़ुद पोत दिया हो और ऐसा करके कोई संदेश देने की कोशिश की हो.तेहरान की सड़क से सटी दीवार पर यह ग्रैफिटी भले ही अपने मूल रूप में नहीं बची लेकिन सोशल मीडिया पर अभी भी इसे देखा जा सकता है.सोशल मीडिया पर एक संदेश में इसके बारे में कहा गया है, ''स्ट्रीट आर्ट हमेशा राजनीतिक होता है. यह अच्छी बात है कि सोशल मीडिया सभी के लिए है.''एक संदेश में यह भी कहा गया है, ''कुछ लोगों को शायद पता नहीं होगा कि ईरान में महिलाओं और खेलों के साथ क्या हो रहा है. शायद इसे देखने के बाद वह इसके बारे में कुछ जान सकेंगे. यह बेहद ज़रूरी है.''(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)